Σ' αυτό το σπίτι έχασε η Ντέβι Βισακούμαρ την παρθενιά της.
Αυτά τα ρούχα φόρεσε.
Αυτό το φαγητό έφαγε.
Το θέμα είναι ότι μετά από τόσο καιρό που το ήθελε,
η Ντέβι έκανε επιτέλους σεξ, και ήταν…
Να πάρει, φαίνονται αμήχανοι.
Λοιπόν, το κάναμε.
Ναι.
Κάναμε σεξ.
Ήσουν μέσα μου.
Ήμουν.
Ο Μπεν Γκρος ήταν μέσα μου.
Παράξενο να μιλάς για μένα στο τρίτο πρόσωπο ενώ είμαι εδώ.
Συγγνώμη.
Λοιπόν…
Μπεν, πες κάτι ωραίο.
Κάτι υποστηρικτικό.
Οτιδήποτε.
Αν τελειώσαμε, λέω να πέσω για ύπνο.
Να σου καλέσω Uber;
Όχι, δεν χρειάζεται. Αλλά, ναι, καλύτερα να φύγω.
Να πέσεις για ύπνο;
Να πέσεις για ύπνο, διάολε;
Μπεν, για να παραθέσω αυτό που είπα στη βιογραφία μου,
δεν μιλάς σοβαρά.
Εντάξει, λοιπόν…
Τα λέμε.
Φίλοι μου, καλώς ήρθατε στο μπάχαλο.
Έκανες σεξ με τον Μπεν Γκρος;
-Ναι. -Πώς ήταν;
Εντάξει, νομίζω.
-Ήρθες σε οργασμό; -Όχι.
-Εκείνος; -Νομίζω.
-Πόσες στάσεις κάνατε; -Μία.
-Πόσες έπρεπε; -Νομίζω τέσσερις με πέντε.
Τόσες κάνουν στο Euphoria.
Λέτε να ήθελε τέτοιο σεξ;
Ποιος δεν θέλει;
Πού να το ξέρω αυτό;
Παιδιά, νομίζω ότι είμαι κακή στο σεξ. Δεν ήξερα τι να κάνω τα πόδια ή τα χέρια.
Ήμουν σαν φουσκωτός άνθρωπος σε μαγαζί ελαστικών.
Έπρεπε να δείτε το ύφος του Μπεν μετά.
Ντρεπόταν για μένα.
Τι παίζει τώρα; Είστε ζευγάρι;
Ναι. Τον αγαπάς;
Τι; Όχι φυσικά. Μόνο την οικογένειά μου και τη Μισέλ Ομπάμα.
Αλλά μ' αρέσει.
Βασικά, μ' αρέσει πολύ.
Τότε, να του στείλεις μήνυμα.
Στο μεταξύ, στην άλλη άκρη, ο Μπεν αντιμετώπιζε το άγχος του
καίγοντας τους τετρακέφαλούς του σε ένα δυναμικό μηχάνημα.
Ο συνάδελφός μου ήθελε να πει γεια.
Αυτό το κορίτσι…
Σώσε με!
Εντάξει, Μάργκο, ήταν κάπως χαριτωμένο,
αλλά δεν είσαι η Ντέβι.
Θεέ μου. Είστε ο Ντουάιτ Χάουαρντ;
Γεια σου.
Είμαι μεγάλος φαν του NBA.
Κι εγώ παίζω λίγο μπασκετάκι.
Όχι επαγγελματικά ή σε κάποια ομάδα. Κυρίως έξω από το σπίτι μου.
Δεν μπορώ να βγάλω φωτογραφίες τώρα. Καλή σου μέρα.
Όχι, καταλαβαίνω.
Ξέρω ότι είστε πολυάσχολος,
αλλά χαίρομαι που σας γνώρισα σήμερα, γιατί…
Γιατί…
Μικρέ, όλα θα πάνε καλά.
Τα παιδιά εκφοβίζονται συνέχεια στο γυμνάσιο.
Τι; Στο γυμνάσιο;
Είμαι 17.
Τι; Συγγνώμη, λάθος μου.
Τι τρέχει; Μίλα μου.
Απλώς χθες το βράδυ, έκανα σεξ για πρώτη φορά με κάποια που νοιάζομαι
και ήταν πολύ χάλια.
Δεν θέλω να μιλήσω σε έναν τυχαίο έφηβο για το σεξ.
Ένας από τους προσωπικούς μου κανόνες.
Όταν τελειώσαμε, δεν είπε τίποτα.
Ήταν ξεκάθαρο ότι δεν της άρεσε. Σηκώθηκε κι έφυγε τρέχοντας.
Γαμώτο! Χάλια φάση.
Αλλά δεν έχεις φίλους ή κάποιον άλλο για να το συζητήσεις;
Όχι, δεν έχω φίλους.
Εντάξει, το 'χω. Πώς σας ακούγεται;
"Γεια σου, εραστή,
πάμε στο Cheesecake Fac να μοιραστούμε μια πιατέλα εγκ ρολ;"
Φαμπ, τι διάολο;
Το μήνυμα ήταν άθλιο. Ήταν αντανακλαστικό.
Ναι, μωρό μου, φαίνεσαι σε απόγνωση.
Όχι "εραστή", όχι θαυμαστικά, όχι εστιατόρια που κάθεσαι για φαγητό.
Κάνε ότι είσαι η Κρίστεν Στιούαρτ. Τι θα έγραφε;
Εντάξει.
Είμαι η Κρίστεν Στιούαρτ. Είμαι κουλ, με το μαλλί πάντα ριγμένο στο πλάι.
Φοράω σορτς στα Όσκαρ.
Τα μηνύματα μου βγαίνουν αβίαστα.
"Γεια. Να βρεθούμε αργότερα στα Starbucks;"
Ήταν τέλειο.
Ποτέ δεν ήσουν πιο σέξι.
Ευχαριστώ. Και μ' αρέσουν έτσι τα μαλλιά μου.
Και τότε κατάλαβα ότι ο έρωτας είναι ρήμα, όχι ουσιαστικό.
Ναι. Πολύ σοφό. Ευχαριστώ που μ' αφήσατε να σας μιλήσω.
Μάλλον αυτό μας κάνει φίλους για πάντα.
Όχι.
Θεέ μου. Έστειλε μήνυμα.
"Γεια. Να βρεθούμε αργότερα στα Starbucks;"
Όχι, έβαλε τελεία μετά το "γεια".
Δεν είναι καλό αυτό.
Αλήθεια;
"Γεια".
Έχετε δίκιο. Είναι εισαγωγή για κακά νέα.
Θα σε πάει στα Starbucks. Θέλει να φύγει γρήγορα.
Θα είμαι ειλικρινής μαζί σου. Δεν νομίζω ότι της αρέσεις.
Πρέπει να βρεις κάποια
που δεν θα σε μπερδεύει τόσο πολύ.
Μια σχέση πρέπει να είναι εύκολη, πρέπει να νιώθεις σιγουριά.
Ναι, μάλλον.
Λυπάμαι. Ξέρεις κάτι; Για να νιώσεις καλύτερα,
θες να σου βρω εισιτήρια σε καλές θέσεις για τον αγώνα των Λέικερς;
Όχι, ευχαριστώ. Είμαι οπαδός των Κλίπερς.
Τι; Πρέπει να φύγω.
Τι τρέχει μ' εσένα, φίλε; Σπαταλάς τον χρόνο μου.
Έστειλε μήνυμα.
Έχω πολλή δουλειά, ευχαριστώ για την πρόσκληση.
Καλό καλοκαίρι.
Μου κάνεις πλάκα, διάολε;
ΕΓΩ ΠΟΤΕ …ΔΕΝ ΕΧΑΣΑ ΤΗΝ ΠΑΡΘΕΝΙΑ ΜΟΥ
ΤΡΕΙΣ ΜΗΝΕΣ ΑΡΓΟΤΕΡΑ
Γεια χαρά, θεοί,
είμαι η Ντέβι Βισακούμαρ, η πιο φοβερή πιστή σας στο 91403.
Προσευχή είναι, όχι εισαγωγή του DJ Κάλεντ σε τραγούδι.
Μαμά, έτσι κάνουμε με τους θεούς μου.
Καλά, συνέχισε.
Εντάξει.
Να σας ευχαριστήσω που φροντίζετε τον μπαμπά
και που πιάνει αθλητικό κανάλι εκεί ψηλά. Σημαίνει πολλά.
Αν ευλογήσετε την αίτησή μου για το πανεπιστήμιο,
θα ήταν τέλειο.
Αυτό είναι το πιο σημαντικό.
Προσευχήσου η δρ Κις να γράψει τη συστατική επιστολή.
Το 'χω. Γιατί λες να ντύθηκα σαν καλόγρια;
Θα της το ζητήσω στο μάθημα Λογοτεχνίας.
Όπως είπε, θα ήταν τέλεια μια συστατική από τη δρα Κις.
Το Πρίνστον είναι η πρώτη μας προτεραιότητα φέτος,
αλλά θα ήθελα κι ένα κινητό.
Έσπασε όταν το πέταξα σε μια αράχνη.
Οι θεοί μας δεν είναι ο Αϊ-Βασίλης.
Αλλά ξέρεις ποιος είναι;
Εγώ.
Μαμά, μου κάνεις πλάκα;
Απίστευτο. Μου πήρες καινούριο αμάξι
και θα κρατήσεις το σαράβαλο Subaru.
Είμαι πολύ καλή κόρη, οπότε ευχαριστώ.
Είναι δικό μου. Εσύ θα πάρεις το Forester.
Αυτό είναι πιο λογικό.
Και πάλι χαίρομαι τρελά. Ευχαριστώ.
Τώρα μένει να παραγγείλω μια πινακίδα που να λέει "Τι Κώλος".
Πάνω από το πτώμα μου. Ορίστε. Σ' αγαπάω.
-Καλή πρώτη μέρα. -Ευχαριστώ.
Απίθανο το πανεπιστήμιο.
Τα μαθήματα είναι απίστευτα, ο κόσμος είναι τέλειος.
-Ειδικά ο συγκάτοικός μου, ο Ντίλαν. -Έχει μέχρι και κουλ όνομα.
-Ντίλαν. -Ναι.
Θα αγόραζα ναρκωτικά από κείνον. Χαίρομαι πολύ για σένα.
Ναι, ήταν πολύ καλή απόφαση να έρθω στο ASU.
Όχι ότι το να μένεις στο Σέρμαν Όουκς ως τελειόφοιτος ξανά δεν είναι ωραίο.
Δεν παρεξηγήθηκα.
Είμαι σε καλή φάση. Με την Έλενορ είμαστε το πιο δημοφιλές ζευγάρι.
-Υψηλού προφίλ. -Τέλεια.
-Τι άλλο γίνεται εκεί; -Όπως είπα, βγαίνω με την Έλενορ.
Άρχισαν να πουλάνε Go-Gurt στο κυλικείο.
Ωραία.
Κλείνω. Καλή τύχη στη δεύτερη πρώτη μέρα ως τελειόφοιτος.
-Εντάξει, τα λέμε αργότερα. -Σοβαρολογείς; Φοβερό.
Τζάκσον, με ποιον μιλάς;
Με τον Πάξτον.
Ο φίλος σου λέγεται Πάξτον; Kάνει ρίμα με το όνομά σου.
Όχι, εγώ…
Φίλος από την πόλη μου.
-Τι κάνετε; -Έχω χάλια νέα, φίλε.
Άκυρο το πάρτι. Ο συγκάτοικος έχει μονοπυρήνωση.
Καταστροφή. Σου τα 'λεγα ότι είναι κότα που κόλλησε.
Ας το κάνουμε εδώ. Εγώ δεν έχω πρόβλημα.
Το διασκέδαζα πολύ στο λύκειο.
Με προσκαλούσαν συνεχώς σε πάρτι και τέτοια.
Ναι, σίγουρα. Αλλά εντάξει.
-Θα βάλουμε το βαρέλι στο κρεβάτι σου. -Φίλε, πολύ σκληρό.
Επιτέλους τελειόφοιτες. Νομίζω ότι τα πάμε πολύ καλά.
Έχεις δίκιο. Κάναμε όλες σεξ.
Για πρώτο έτος, η Φαμπιόλα είχε υπολογίσει ότι ήταν στατιστικά αδύνατο.
Και έχετε και οι δύο καλές σχέσεις.
Η Φαμπ βγαίνει με φοιτητή.
Με το Άντισον φάγαμε στην τραπεζαρία του USC.
Φάγαμε φαχίτα και μια βελγική βάφλα.
Τώρα που το έκανα, μπορώ να επικεντρωθώ στην ουσία.
Να μπω στο Πρίνστον, να με ακολουθήσει ο Σαλαμέ στο Insta.
Θα στρατολογήσω παιδιά για την ομάδα ρομποτικής.
Ο Έρικ λέει ότι έρχονται σπασικλάκια από το γυμνάσιο.
Σημαντικό για μας.
Γενικά, έχουμε εξελιχθεί στις σίγουρες, ατρόμητες γυναίκες
που πάντα ονειρευόμασταν.
Γαμώτο, ο Μπεν. Κρύψτε με.
Έφυγε.
Πρέπει να του μιλήσεις κάποια στιγμή.
Και θα το κάνω, στην 20ή σχολική συνάντηση όπου θα έρθω με τον σέξι άντρα μου.
Όποιον θα παίζει τον Σπάιντερμαν.
Γιατί βρομάει χόρτο;
Αυτό είναι χαζό, δικέ μου.
Η Ψησταριά δείχνει διαφορετική φέτος.
Φέτος, η Ψησταριά ήταν πιο πολύ η Μαστούρα.
Πέρυσι, τα δημοφιλή αγόρια ήταν ακίνδυνα.
Τώρα ήταν μπαφίτες και κακά αγόρια,
και ο πιο κακός από όλους ήταν ο Ίθαν Μοράλες.
Ήταν γνωστή φιγούρα στο πάρκινγκ.
Κατέστρεφε περιουσίες με κόλπα στο σκέιτμπορντ
και περιστασιακά έπινε.
Γαμώτο, ο Ίθαν έγινε σέξι το καλοκαίρι;
Πήρε 60 πόντους.
Ναι. Από πότε ο κορμός του σε προκαλεί για μπήξιμο νυχιών;
Ποιος κορμός σε προκαλεί;
Ο δικός μου, γιατί έβγαλα ένα εξάνθημα.
Λυπάμαι, ακούγεται αηδιαστικό.
Πάμε να φιληθούμε στις κερκίδες;
Μόνο φιλιά. Δεν θέλω να με κολλήσεις.
Θα ήθελα, αλλά έχω δουλειά.
Θα δω την κυρία Γουόρνερ, τη σύμβουλο σπουδών.
Ξεκινάμε και πρόβες για το μιούζικαλ, διασκευή του Dune.
Τι πρόγραμμα έχεις;
Ναι, είμαι πολύ απασχολημένος
με μαθήματα.
Τι θα πάρεις; Πήραμε Λογισμό και Λογοτεχνία.
Κι εγώ ήθελα να τα πάρω, αλλά μου φάνηκαν πολύ εύκολα.
Πήρα Φριγωνομετρία.
Τι;
Πρέπει να φύγω. Τα λέμε στο αναγνωστήριο.
Και να τη,
η δρ Μαίρη Τζιν Κις, ένας θρύλος στο Λύκειο Σέρμαν Όουκς,
που φημιζόταν για τις πιο απίθανες συστατικές επιστολές.
Όμως, λόγω της αρθρίτιδας της δρος Κις,
έγραφε μόνο δύο συστατικές τον χρόνο.
Επίσης, ήταν εξαιρετικά συντηρητική.
Πίστευε ότι οι έφηβοι έπρεπε να τηρούν τους κανόνες ευπρέπειας
από τη βικτωριανή εποχή.
Εξωφρενικό.
Η Ντέβι ήταν αποφασισμένη να πάρει μια συστατική,
οπότε πήγε στο γραφείο με τη μίντι καρό φούστα της.
Καλημέρα, δρ Κις.
Ήθελα να πω πόσο ανυπομονώ για το μάθημα Λογοτεχνίας φέτος.
Σε ενημερώνω, απαγορεύονται τα τάμπλετ στο μάθημα.
Διαβάζουμε από σκονισμένα βιβλία που φέρνουν φτέρνισμα.
-Θα έπαιρνα Claritin στη θέση σου. -Ναι, ανυπομονώ.
Μπορεί να είναι παλιομοδίτικο, αλλά ήθελα να σας δώσω αυτά.
Αχλάδια Harry & David; Τι υπέροχο!
Ντέβι, αυτό είναι ένα πολύ κομψό δώρο.
Κι αν μου επιτρέπεις, χαίρομαι που βλέπω μια νεαρή κοπέλα σήμερα
να μην είναι ντυμένη σαν πίναπ πόστερ σε κελί φυλακής.
Φυσικά.
Ο μόνος που θα δει την κοιλιά μου είναι ο σύζυγος ή ο γαστρεντερολόγος μου.
Ελπίζω να με σκεφτείτε για μια από τις θρυλικές συστατικές σας.
Θα το δούμε αυτό,
αλλά καταλαβαίνω ότι είσαι στον σωστό δρόμο.
Μετά τον θρίαμβο με τη δρα Κις,
η Ντέβι ένιωθε ότι είχε ρέντα.
Έτσι, αποφάσισε να φερθεί ώριμα και να μιλήσει στον Μπεν.
Όταν τα πράγματα δεν πάνε όπως θες, μπορείς ακόμα να μαθαίνεις με χάρη.
Εγώ έχασα από τον Μποργκ στο Γουίμπλεντον το 1980.
Δεν ήθελα να πάει έτσι.
Αλλά τι να πω; Ακόμα τον αγαπάω.
Κι έτσι ένιωθε η Ντέβι.
Μπορούσαν να προσπεράσουν
αυτό.
Τι στον διάολο;
Ο Μπεν ήταν με τη Μάργκο;
Δεν είναι σαν εμένα και τον Μπιορν Μποργκ.
Τι θράσος έχει αυτός εδώ!
Ντέβι, περίμενε.
-Τι διάολο; Είσαι με τη Μάργκο; -Εγώ…
Ναι, είμαι.
Δεν το πιστεύω.
Με αγνόησες όλο το καλοκαίρι, αφότου πήρες την παρθενιά μου.
Και τώρα μου τρίβεις στη μούρη την κοπέλα σου;
Νόμιζα ότι ήταν κάτι της μιας βραδιάς κρίνοντας από το πώς έφυγες τρέχοντας.
Δεν έτρεξα.
Ναι, και έκανες τα δάχτυλα σαν όπλα.
Μόνο όταν είπες ότι θα καλούσες Uber.
Επειδή δεν έλεγες τίποτα και φαινόσουν αμήχανη.
Σου έστειλα μήνυμα.
Μα προφανώς το μόνο που ήθελες από μένα ήταν ένα μέτριο πήδημα
πριν το επόμενο ζεστό σώμα.
Πώς με αποκάλεσες;
Έχουμε μια ιδιωτική συζήτηση.
Δεν ακούγεται ιδιωτική. Ουρλιάζεις στο αγόρι μου.
Ακούγοντας τη λέξη "αγόρι" και το πόσο επίσημο της φάνηκε,
η Ντέβι ένιωσε μια μαχαιριά στην καρδιά.
Κι όταν η Ντέβι πληγωνόταν, δεν έκανε έξυπνες επιλογές.
Ο Μπεν κι εγώ κάναμε σεξ προτού τα φτιάξετε.
Ίσως θες να τον παρατήσεις.
Βασικά, μου το είπε. Δεν ξέρω γιατί να με νοιάζει.
Νομίζω ότι κλιμακώνεται με αχρείαστα δημόσιο τρόπο.
Είναι ξεκάθαρο ποιο ζεστό σώμα ήθελε. Όχι το δικό σου.
Τέλεια. Χαίρομαι πολύ για εσάς.
Καλά να περάσεις καβάλα στο πουλί του Μπεν Γκρος με την περιτομή.
Ναι, σωστά, το έχω δει από κοντά.
Θεέ μου! Δρ Κις!
Φίλε, η Ντέβι μόλις σκότωσε την ηλικιωμένη.
-Ευχαριστημένη; Δες τι έκανες. -Εγώ; Θα 'πρεπε να σε πλακώσω!
Δεσποινίδες Βισακούμαρ και Ράμος, στο γραφείο μου τώρα!
Φωνάξτε τη νοσοκόμα για τη δρα Κις.
Για να είμαι απόλυτα ξεκάθαρη,
απειλείτε να δείρετε η μία την άλλη για τον Μπεν Γκρος;
-Ναι. -Σωστά.
Υπάρχει μόνο ένας Μπεν Γκρος εδώ.
Το Λύκειο Σέρμαν Όουκς έχει πολιτική μηδενικής ανοχής
στη βία ή τις απειλές βίας.
Μάργκο, ζήτα συγγνώμη αμέσως.
Να μπω τιμωρία ή να καθαρίσω τουαλέτες;
Θα κάνω οτιδήποτε άλλο.
Ξέρω πόσο εκνευριστική γίνεται.
Χρειάστηκε πολλές φορές να δαγκώσω τη γλώσσα μου.
-Τι; -Απλώς ζήτα συγγνώμη.
Καλά.
Ακόμα κι αν φέρθηκες άθλια,
δεν ήταν σωστό να απειλήσω ότι θα σε δείρω.
Αν και θα μπορούσα.
Υπέροχα. Ελεύθερες.
-Αυτό ήταν; Είπε κυρίως προσβολές. -Ντέβι, στο μάθημα.
Ωραία φυλλάδια. Για τι είναι;
Ένα από τα μαθήματα πειθαρχίας που σε πετάνε σε ένα βαν;
Το έχω κάνει.
Όχι, μου τα έδωσε η κα Γουόρνερ.
Είναι πληροφορίες για τις καλύτερες δραματικές σχολές.
Να ένα από τη Βασιλική Ακαδημία Δραματικής Τέχνης στο Λονδίνο.
Ίσως παίξεις τόπλες στο Μπρίτζερτον.
Να πάρει, Τρεντ, θα θέλει αναβάθμιση σύντομα.
Όχι, δεν θα θέλω.
Αν μετακομίσω στο Λονδίνο κι είμαστε ακόμα μαζί, μπορείς να έρθεις.
Τι εννοείς αν είμαστε ακόμα μαζί;
Ξέρεις τι εννοώ.
Είναι σε έναν χρόνο. Ποιος ξέρει τι γίνεται.
ΟΜΑΔΑ ΡΟΜΠΟΤΙΚΗΣ
Η ρομποτική είναι το μέλλον.
Προγραμματισμός, καινοτομία και διασκέδαση.
Είμαστε περήφανοι για τις φιλίες που κάναμε με ανθρώπους και ανδροειδή.
Η ομάδα Ρομποτικής είναι #ΟμαδικοίΣτόχοι.
Πολύ καλή προσέλευση.
Τι ποικιλόμορφη ομάδα από
αγόρια!
Όλο αγόρια.
Ας μπούμε στο ψητό. Είμαστε οι ροκ σταρ του σχολείου.
Ζωντανεύουμε μηχανές. Η ρομποτική δεν είναι για ολιγόκαρδους.
-Κι αν πράγματι έχουμε καρδιακό πρόβλημα; -Μιλάω μεταφορικά. Πολλοί έχουμε.
Απολαύστε τα αναψυκτικά και μάθετε πόσο υπέροχοι είμαστε.
Έρικ, ήρθαν μόνο αγόρια. Δεν είναι περίεργο;
Μάλλον επειδή στατιστικά οι άντρες είναι πιο…
Ήδη με προσβάλλει το πώς θα τελειώσεις την πρόταση.
Αυτά αρέσουν στα αγόρια, όχι τόσο στα κορίτσια.
Είναι ωραίο που είσαι η μόνη κοπέλα. Είσαι ξεχωριστή.
Αλλά η Φαμπιόλα δεν ένιωθε ξεχωριστή. Ένιωθε αλλόκοτη.
Στο μεταξύ, στο Στούντιο Σίτι,
η ψυχολόγος της Ντέβι, η δρ Ράιαν, ξεκίνησε το διάλειμμά της,
απολαμβάνοντας ό,τι αγαπούσε πιο πολύ,
γλυκοπατάτες και τον κατάλογο ρούχων Anthropologie.
Ωραία απλίκα.
Σταματήστε τα πάντα. Σας χρειάζομαι.
Έχουμε συνεδρία σε μία ώρα. Τώρα τρώω μεσημεριανό.
Ο Μπεν βγαίνει με μια σκύλα.
Εντάξει, ξεκινάμε.
Γιατί σε νοιάζει που ο Μπεν βγαίνει με κάποια
που δεν σ' αρέσει;
Η Μάργκο είναι φρικτή. Του αξίζει κάτι καλύτερο.
Την έβρισα μπροστά σε όλους.
Δεν πειράζει αν έχεις ακόμα αισθήματα για τον Μπεν.
Τι; Αυτό καταλάβατε;
Αυτό που μοιραστήκατε ήταν κάτι απίστευτο οικείο, Ντέβι,
και μετά σε εγκατέλειψε.
Δεν…
-Δεν έχω αισθήματα για εκείνον. -Δεν έχεις;
Απλώς… Ξέρω ότι είναι προφανές και αξιολύπητο
να είσαι η έφηβη που κάνει σεξ με κάποιον και κολλάει.
Όλοι λένε "Ξεπέρασέ το. Δεν νοιάζεται για σένα".
-Αλλά είμαι τόσο… -Πληγωμένη;
Ναι.
Μωρό μου.
Τι έχω; Τι θα τον έκανε να κοιμηθεί μαζί μου και να μην είναι μαζί μου;
Άκουσέ με. Δεν έχεις τίποτα στραβό.
Όταν σε κοιτάζω, βλέπω μια έξυπνη, όμορφη κοπέλα.
Και δεν εννοώ εκείνο το φεμινιστικό "κάθε γυναίκα είναι όμορφη".
Εννοώ αληθινή ομορφιά.
Είσαι εξαιρετική, Ντέβι.
-Είμαι; -Είσαι.
Γιατί λες ότι συνεχίζω να σε βλέπω; Κοπελιά, με τρελαίνεις.
Ευχαριστώ.
Άκου. Δεν πειράζει να θυμώνεις με τον Μπεν.
Αυτό που σου έκανε ήταν σκληρό.
Αλλά δεν επιτρέπεται να ξεσπάς στη νέα του κοπέλα.
Οι γυναίκες πάντα θέλουν να ξεσπάσουν σε μια άλλη,
μα τις πιο πολλές φορές φταίει ο άντρας.
Πιο εύκολα θυμώνεις με γυναίκες, γιατί ξέρουμε τι φίδια είμαστε.
Δρ Ράιαν, ξέρω ότι έχετε δίκιο, αλλά ακόμα ζηλεύω σαν μουρλή.
Ξέρεις τι θα ήταν πιο πολύτιμο;
Η εκτόνωση.
Ας γράψουμε όσες κακίες θες να πεις γι' αυτό το κορίτσι,
ώστε να ξεσπάσεις.
Έλα. Βγάλε το σημειωματάριό σου. Τι έχεις;
"Απόλαυσε τα αποφάγια μου, ψευτοκουλτουριάρα τσούλα".
Εντάξει. Όχι, βγάλ' τα όλα.
Τώρα που ξεκίνησες, νομίζεις ότι μπορείς να φερθείς ώριμα για το θέμα;
Ναι.
Αλλά θα είναι μεγάλη λίστα.
Στην πολιτεία της Αριζόνα, ο Πάξτον Χολ-Γιοσίντα
βίωνε κάτι πρωτόγνωρο.
Ήταν σε ένα πάρτι με μεθυσμένους κι ένιωθε αποτυχημένος.
Φίλε, έλα τώρα. Χρησιμοποίησε τον σκουπιδοτενεκέ.
Σοβαρά;
-Ευχαριστώ. -Διασκεδάζεις;
Είναι το αποκορύφωμα του πάρτι.
Τι; Όχι, δεν σε άκουσα.
Το καθάρισμα εμετού μ' εσένα είναι το αποκορύφωμα
για μένα.
Θεέ μου. Σταμάτα!
Αηδία.
Κρύβουμε καλαμπόκι στο παντελόνι. Θα το περάσουν για πέος.
Λατρεύω το λύκειο.
Γεια. Μάργκο, έχεις ένα λεπτό;
Βασικά, όχι. Προσπαθώ να αποφύγω την ψυχωτική ενέργεια σκύλας.
Άκου, λυπάμαι για ό,τι είπα.
Δεν φταις που αρέσεις στον Μπεν.
Απλώς ήμουν πολύ πληγωμένη και ξέσπασα.
Αλλά εγώ φταίω, όχι εσύ.
Ευχαριστώ. Το εκτιμώ.
Οπότε, είμαστε εντάξει μεταξύ μας;
Ναι. Αν και δεν θα επέλεγα να γίνω φίλη με ένα τεράστιο σπασικλάκι, αλλά…
Φίλε!
Τι στον διάολο;
Τι είναι αυτό;
"Μάργκο, το μακιγιάζ δεν αντικαθιστά την προσωπικότητα".
-Σταμάτα. -"Μάλλον του αρέσει γιατί είναι τσουλάρα".
Άσκηση αυτοσυγκράτησης, για να φύγει ο θυμός.
Ναι, τώρα είμαι θυμωμένη εγώ.
Είσαι μαλακισμένη, το ξέρεις;
Ντέβι, έλα γρήγορα.
Μου είπε η νέα Ψησταριά ότι πυροβόλησαν τον Τρεντ.
Έλα!
Άκρη. Πού είναι; Ποιος τον πυροβόλησε;
Έρως, ο άγγελος του Έρωτα.
Έλενορ, το ότι έμεινα στην ίδια τάξη
ήταν το πιο σπουδαίο πράγμα που μου συνέβη.
Δεν σε ακούω λόγω της τούμπας του Έρικ.
Σταμάτα τώρα, δικέ μου.
Τι έλεγα;
Το ότι έμεινες ήταν ό,τι καλύτερο για σένα.
Ναι. Ευχαριστώ, Κογιόταινα.
Γιατί τώρα θέλω να περάσουμε άπειρα χρόνια μαζί.
Έλενορ Μεσαίο Όνομα Γουόνγκ,
θα με παντρευτείς;
Όχι.
Με ταπείνωσες.
Ήταν χειρότερο από όταν πιάστηκαν τα μαλλιά μου στον ανεμιστήρα.
Μα να ζητήσεις να σε παντρευτώ;
Είμαστε ακόμα παιδιά.
Δεν μπορούμε να πάρουμε μια τόσο σοβαρή απόφαση, Τρεντ.
-Ποιος ξέρει πού θα είμαστε σε έναν χρόνο; -Εγώ ξέρω.
Εδώ, στο Σέρμαν Όουκς, χαραμίζοντας τον χρόνο μου.
Από την αρχή, ήξερα ότι παραείσαι καλή για μένα.
Αλλά τώρα νιώθω ότι προσπαθώ να κρατήσω ένα πεφταστέρι,
και μου καίει τα χέρια.
Αν δεν μπορείς να δεσμευτείς, πρέπει να σε αφήσω ελεύθερη.
Δεν θέλω να χωρίσουμε.
Θα χειροτερέψει για μένα όσο το καθυστερούμε.
Θέλω να το πάρεις.
Ντέβι.
Άκουσα τι έγινε με τη Μάργκο.
Ήταν μέρος μιας άσκησης για τη θεραπεύτριά μου.
Θα της φωνάξω κι ίσως της κάνω αγωγή ύψους εκατομμυρίων.
Ναι, δεν ήταν τέλειο, αλλά έφταιγα κι εγώ.
Συγγνώμη.
-Αλήθεια; -Που χάθηκα εκείνη τη μέρα.
Ξέρω ότι φαίνομαι σαν ένας εκλεπτυσμένος, σεξουαλικά έμπειρος γόης…
Δεν το σκέφτηκα.
Αλλά δεν σε συνάντησα εκείνη τη μέρα, γιατί…
Ντρεπόμουν για το πόσο άσχημα ήταν.
Ήταν και η δική μου πρώτη φορά.
Μάλιστα. Αυτό μου φαίνεται πιο λογικό.
Ναι.
Βασικά, απογοητεύτηκα,
γιατί νόμιζα ότι θα μπορούσαμε να είμαστε κάτι παραπάνω.
Ναι, κι εγώ.
Μα εκείνη τη βραδιά συνειδητοποίησα ότι δεν πρέπει να 'μαστε μαζί.
Μα κάθε εφηβική ταινία λέει ότι η πρώτη φορά είναι χάλια.
Δεν είναι ότι το πουλί σου κόλλησε σε πίτα ή σε κισσό.
Αρκετά μιλήσαμε για το πουλί μου. Φτάνει;
Ναι.
Είμαστε ανασφαλείς, ανταγωνιστικοί
κι όλο πληγώνουμε ο ένας τον άλλο.
Και όπως είπε ο φίλος μου, ο Ντουάιτ Χάουαρντ,
όταν βρεθήκαμε τις προάλλες,
θέλω κάποια να με κάνει να νιώθω…
Δεν ξέρω, πιο άνετο ή πιο ευτυχισμένο με τον εαυτό μου.
Το χρειάζομαι. Κι εσύ το αξίζεις.
-Μπορώ να το κάνω. -Δεν μπορείς.
Θα μείνω με τη Μάργκο.
Κάθε κύτταρό της ήθελε να παλέψει, να τον πείσει ότι έκανε λάθος,
αλλά δεν ήταν διαφωνία για κάποιο σχολικό πρότζεκτ ή μάθημα.
Αυτό αφορούσε τον έρωτα.
Η Ντέβι άκουσε τον εαυτό της να λέει κάτι που σχεδόν δεν έλεγε ποτέ.
Το δέχομαι.
Εντάξει.
Πιστεύω ότι είναι για το καλύτερο.
Τα λέμε αύριο.
Η τελευταία χρονιά δεν ξεκίνησε όπως ευχόταν η Ντέβι,
αλλά τουλάχιστον θα άκουγε λίγη Αντέλ στο καινούριο της…
ΗΛΙΘΙΑ ΣΚΥΛΑ
…αμάξι.
Τι στον…
Υποτιτλισμός: Γκέλη Τόγια